cyanic-selkie/wikianc huggingface dataset:
Παναχαϊκή Γ.Ε. (ποδόσφαιρο)
Νεότερα χρόνια
Στο πρωτάθλημα της Φουτμπολ Λιγκ 2018-19 η ομάδα τερματίζει με 48 βαθμούς και καταλαμβάνει τελικά την 5η θέση, ισοβαθμώντας με τον 4ο Εργοτέλη. Στο Κύπελλο την χρονιά αυτή φτάνει μέχρι τη «φάση των 16», αφού πρώτα κέρδισε τον Α.Σ. Κόρινθο με 2-0 εκτός έδρας, έπειτα βρέθηκε σε όμιλο με Ολυμπιακό, Άρη και Λεβαδειακό και κέρδισε το εισιτήριο για τη συνέχεια ως 2η, παρότι αουτσάιντερ, πίσω από τους ερυθρόλευκους. Στους «16» έρχεται αντιμέτωπη με τον ήδη κυπελλούχο και εν καιρώ πρωταθλητή ΠΑΟΚ τον οποίο αιφνιδιάζει και κερδίζει στην Πάτρα με 2-1, αλλά στη Θεσσαλονίκη δεν τα καταφέρνει και γνωρίζει βαριά ήττα με 5-0, δεδομένου βέβαια και της χαοτικής διαφοράς δυναμικότητας και οικονομικού μπάτζετ μεταξύ των δύο ομάδων. Ωστόσο η νίκη της έναντι στον «Δικέφαλο του Βορά», πέραν του γοήτρου και της έκπληξης του φιλάθλου κόσμου όπου επέφερε, ήταν παράλληλα και αυτή που σταμάτησε το έως τότε αήττητο σερί 15 παιχνιδιών του ΠΑΟΚ στο Κύπελλο, καθώς και το αήττητο σερί του γενικά στις εγχώριες διοργανώσεις εκείνης της περιόδου.
Την περίοδο 2019-20 με τις αλλαγές που επιφέρει η σχετική αναδιάρθρωση του 2019, δεύτερη κατηγορία της χώρας είναι η νεοϊδρυθείσα Σούπερ Λιγκ 2 όπου μετέχει η Παναχαϊκή ως ομάδα της πρώην Φούτμπολ Λιγκ (Β΄ Εθνική) ως δεύτερη σε τάξη βαθμίδα. Στις 13 Μαρτίου 2020 αποφασίστηκε η αναστολή του πρωταθλήματος λόγω της επιδημίας του κορονοϊού και στις 22 Ιουνίου η οριστική διακοπή του και η επικύρωση της βαθμολογίας, όπως είχε διαμορφωθεί μέχρι την παύση του. Η Παναχαϊκή τερμάτισε τελικά στην 8η θέση με 8 νίκες, 4 ισοπαλίες, 8 ήττες και τέρματα 34-19 σε σύνολο 20 αγώνων.
Την επόμενη χρονιά (2020-21) η Παναχαϊκή τερμάτισε στην 7η θέση και μετείχε στα πλέι-άουτ που ακολούθησαν και αφορούσαν τις ομάδες μεταξύ των θέσεων 7-12, καταλαμβάνοντας την πρωτιά άρα και την ίδια θέση στη συνολική βαθμολογία του πρωταθλήματος. Ωστόσο, η ομάδα, υποβιβάστηκε απευθείας στην Γ΄ Εθνική λόγω μη χορήγησης απαιτούμενου πιστοποιητικού για τη σεζόν 2021-22, για οικονομικούς λόγους.
Την επόμενη σεζόν (2021-22) η Παναχαϊκή τερμάτισε 1η στον 4ο Όμιλο της Γ' Εθνικής, ενώ τερμάτισε 1η και στο Ειδικό Πρωτάθλημα Ανόδου (Play-off), και έτσι αναδείχθηκε υπερπρωταθλήτρια Γ' Εθνικής, εξασφαλίζοντας την απευθείας άνοδό της στη Super League 2.
Την περίοδο 2022-23 η ομάδα μετέχει στον Νότιο Όμιλο της Σούπερ Λιγκ 2 (το πρωτάθλημα διεξάγεται για δεύτερη συνεχή χρονιά με δύο ομίλους).
Κύπελλο Ελλάδας
Οι καλύτερες πορείες της ομάδας ήταν δύο φορές μέχρι τα ημιτελικά του της διοργάνωσης: Το 1979 όταν αποκλείστηκε από την ΑΕΚ (με νίκη 3–2 εντός και ήττα 1–5 εκτός) και το 1997 όταν και αποκλείστηκε από τον Παναθηναϊκό με δύο ήττες (0–3 εκτός και 0–3 εντός). Επίσης η Παναχαϊκή μετράει και δέκα παρουσίες στα προημιτελικά του Κυπέλλου, τις χρονιές: 1967, 1968, 1969, 1972, 1974, 1977, 1983, 1986, 1993, 2001.
Τίτλοι
Football League 2- Super League 2
•6 Πρωταθλήματα Football League 2- Super League 2
•2 πρωταθλήματα
Στάδιο Παναχαϊκής
Φυσική έδρα της πατραϊκής ομάδας είναι το Στάδιο Παναχαϊκής, χωρητικότητας 11.321 θέσεων, το οποίο βρίσκεται στη συνοικία Αγυιά της Πάτρας και φέρει την επωνυμία «Κώστας Δαβουρλής», την οποία την έλαβε το 1992 προς τιμήν του φημισμένου παλαίμαχου και διεθνή ποδοσφαιριστή της ομάδας, ο οποίος απεβίωσε στις 23 Μαΐου εκείνης της χρονιάς σε ηλικία μόλις 44 ετών.
Το γήπεδο της ομάδας έχει εγκαινιαστεί το 1938 αν και ημιτελές, έπειτα από έργα που είχαν ξεκινήσει το 1935 για την ανέγερση του. Επίσημα το στάδιο αποπερατώθηκε περίπου έναν χρόνο αργότερα, τον Μάιο του 1939, ενώ στις 6 Ιουνίου εκείνου του έτους η Παναχαϊκή πραγματοποίησε την πρώτη της προπόνηση στο νέο γήπεδο, την οποία παρακολούθησαν περίπου 1.000 θεατές, ενώ διοργανώθηκε και φιλικός αγώνας μεταξύ της Α' και Β' ομάδας ο οποίος έληξε με σκορ 7-0. Εξαιτίας τής κατασκευής του σταδίου στην περιοχή, η οποία τότε αποτελείτο από αμπέλια και ελαιώνες, διανοίχτηκαν νέοι δρόμοι και ανακατασκευάστηκαν οι παλιοί. Σημαντικές ανακαινίσεις στο γήπεδο έχουν πραγματοποιηθεί τη δεκαετία του 50, του 70 και στα τέλη της δεκαετίας του 90, καθώς και περιορισμένα έργα αναβάθμισης στις αρχές του 2000.
Το Στάδιο «Κώστας Δαβουρλής» ανήκει εξ' ολοκλήρου στην ερασιτεχνική Παναχαϊκή (Π.Γ.Ε.) και αποτελεί ορόσημο για την ομάδα και την περιοχή της Αγυιάς, καθώς και όλης της Πάτρας και του αχαϊκού ποδοσφαίρου και αθλητισμού.
Άλλα γήπεδα που έχουν χρησιμοποιηθεί
Η Παναχαϊκή έχει χρησιμοποιήσει κατά καιρούς ως έδρα της και το Παμπελοποννησιακό Στάδιο (παλαιότερα: Εθνικό Στάδιο Πατρών) που βρίσκεται στη συνοικία Κουκούλι της Πάτρας και έχει χωρητικότητα 23.588 θέσεις.
249x249px|right|thumb|Άποψη του Παμπελοποννησιακού Σταδίου.
Το στάδιο εγκαινιάστηκε το 1981. Αρχικά η χωρητικότητα του ήταν 16.000 θεατές. Σε αυτό έλαβαν χώρα εκτεταμένες εργασίες αναβάθμισης για την ανακαίνιση του την περίοδο 2002-2004 με κόστος περίπου 30.000.000 €, ώστε να πληροί τις προϋποθέσεις και να χρησιμοποιηθεί όπως και έγινε στους Ολυμπιακούς Αγώνες του 2004 και συγκεκριμένα για το ποδοσφαιρικό τουρνουά, αφού εκεί διεξάχθηκαν πέντε προκριματικοί και ένας προημιτελικός από το τουρνουά ανδρών, όπως και τρεις προκριματικοί, ένας προημιτελικός και ένας ημιτελικός από το τουρνουά γυναικών.
Το Παμπελοποννησιακό Στάδιο, μαζί με τις λοιπές αθλητικές εγκαταστάσεις και τον περιβάλλοντα χώρο, ανήκει στο Ελληνικό Δημόσιο και το διαχειρίζεται ο Δήμος Πατρέων.
Έμβλημα και χρώματα
Τα παραδοσιακά χρώματα της ομάδος είναι το κόκκινο και το μαύρο, ενώ ως τρίτο χρησιμοποιείται συχνά και το λευκό.
Το έμβλημα της ομάδας έχει εξελιχθεί με το πέρασμα του χρόνου. Για ένα διάστημα, κατά το παρελθόν κύρια στοιχεία του εμβλήματος ήταν οι ερυθρόμαυρες ρίγες με την αναγραφή «Παναχαϊκή». Αργότερα ο σύλλογος συμπεριέλαβε στο έμβλημα τον Ηρακλή και τη Νίκη να τον στεφανώνει, παράσταση που καθιερώθηκε και από τότε θεωρείται αναπόσπαστη και σήμα κατατεθέν της ομάδας.
Το 2017, η ομάδα παρουσίασε ένα νέο έμβλημα σαφώς ανανεωμένο και στο οποίο συμπεριλήφθηκε ένας Μαύρος Σταυρός, ο οποίος παραπέμπει στην Επαναστατική Σημαία του Ανδρέα Λόντου που υψώθηκε στην Πάτρα, κατά την περίοδο του Εθνικοαπελευθερωτικού αγώνα (1821).
Το 2022, κατόπιν της συστάσεως της νέας ΠΑΕ (Παναχαϊκή Γ.Ε. Π.Α.Ε.), το σήμα αναδιαμορφώθηκε επιστρέφοντας στο παραδοσιακό στυλ, ενώ προστέθηκαν και τρία αστέρια που συμβολίζουν τους τρεις αιώνες ζωής της ομάδας (19ος, 20ος, 21ος αι.).
Η εξέλιξη του επίσημου εμβλήματος της ομάδας μέσα στον χρόνο:
Υποστηρικτές και φίλαθλοι
thumb|239x239px|Παναχαϊκή - Ρόδος το 2009, παιχνίδι όπου σημειώθηκε ρεκόρ δεκαετίας στην προσέλευση κόσμου για τη Γ΄ Εθνική. Η Παναχαϊκή είναι ομάδα με πιστούς υποστηρικτές και με διαχρονικό κίνημα οπαδών. Έχει φιλάθλους κυρίως στην Πάτρα και ανά την επικράτεια της Αχαΐας, καθώς και σε άλλα μέρη όπως η Αθήνα που κατοικούν μονίμως ή μη Πατρινοί και Αχαιοί στην καταγωγή.
Θεωρείται μια από τις πιο λαοφιλείς ομάδες της λεγόμενης ελληνικής επαρχίας με ενεργό φίλαθλο κόσμο και πολλούς υποστηρικτές.
Οι οργανωμένοι φίλαθλοι της Παναχαϊκής είναι η “Θύρα 3”. Οι ενεργοί σύνδεσμοι της Παναχαϊκής σήμερα είναι οι Norteños Patras, οι Navajo Antifa και οι Αχαιοί -3-.
Παλαιότερα υπήρχαν και άλλοι σύνδεσμοι που στις μέρες μας όμως δεν είναι πια ενεργοί, ενώ υπάρχουν και οργανώσεις οπαδών δίχως επίσημη ή νομική υπόσταση. Υπάρχει φιλία των οπαδών της πατραϊκής ομάδας με τους οπαδούς της ιταλικής Κροτόνε της Καλαβρίας.
Συχνά έχει φανεί η δυναμική των φιλάθλων της Παναχαϊκής και η σταθερή παρουσία κόσμου στο πλευρό της ομάδας, με παράδειγμα τη μεγάλη προσέλευση όπως στον αγώνα με τη Ρόδο για την Γ΄ Εθνική που σημειώθηκε ρεκόρ δεκαετίας (τουλάχιστον) για την κατηγορία ή τον μέσο όρο εισιτηρίων της ομάδας που μένει υψηλός ακόμη και σε χαμηλότερες κατηγορίες από την πρώτη.
Γενικές πληροφορίες
Παίκτες της Παναχαϊκής που υπήρξαν διεθνείς όσο φορούσαν τη φανέλα της ομάδας είναι (αναφέρονται μόνο συμμετοχές-γκολ των παικτών όταν αγωνίζονταν στην Παναχαϊκή):
Από την Παναχαϊκή ξεκίνησαν την καριέρα τους πολλοί σημαντικοί ποδοσφαιριστές, όπως είναι ο Γρηγόρης Γεωργάτος, κατά πολλούς ο κορυφαίος Έλληνας αριστερός μπακ, και ο Κώστας Κατσουράνης, πρωταθλητής Ευρώπης με την Εθνική Ελλάδος στο Euro 2004 της Πορτογαλίας. Πιο πρόσφατα ο διεθνής ποδοσφαιριστής και σκόρερ στο Παγκόσμιο Κύπελλο 2014 της Βραζιλίας, Ανδρέας Σάμαρης.
Πορεία Αναλυτικά (1960-2024)
* Τερμάτισε 1η στον Α' Όμιλο και 3η στην Τελική Φάση. ** Τερμάτισε 2η στον Νότιο Όμιλο και 6η στα Play-off Ανόδου. *** Υποβιβάστηκε στην Γ' Εθνική λόγω μη χορήγησης πιστοποιητικού για την σεζόν 2021-22 λόγω χρεών.
Ποδοσφαιριστές
.
Τεχνικά επιτελεία
.
Επωνυμία
Η επωνυμία της Αθλητικής Ανώνυμης Εταιρείας (Α.Α.Ε.), απαραίτητης για τη συμμετοχή της ομάδας (Π.Α.Ε.) σε επαγγελματική ποδοσφαιρική κατηγορία, έχει αλλάξει με το πέρασμα των χρόνων ως ακολούθως:
Διατελέσαντες Προπονητές
Η Παναχαϊκή ουσιαστικά ιδρύθηκε το 1891 (ως Παναχαϊκός Γυμναστικός Σύλλογος) και τρία χρόνια μετά, το 1894, ιδρύθηκε η Γυμναστική Εταιρεία Πατρών από διαγραφέντα μέλη του Παναχαϊκού. Τα δύο σωματεία επανενώθηκαν το 1923. Σημειώνεται πως η Παναχαϊκή (ως Παναχαϊκός ή και ως ΓΕΠ) διατηρούσε ποδοσφαιρική ομάδα ήδη από το 1899.
Μέχρι τότε το ποδόσφαιρο ήταν άγνωστο σπορ στην Πάτρα, ενώ στις 28/1/1899 έχουμε το πρώτο φιλικό παιχνίδι στην πόλη. Ήταν μεταξύ μελών του Παναχαϊκού και του πληρώματος του αγγλικού πλοίου Boxier.
Την περίοδο 1898-1923 δεν υπήρχε με την σημερινή έννοια ο όρος «προπονητής - ποδοσφαίρου». Αυτό ήταν καθήκον του γυμναστή του συλλόγου, που ενίοτε προπονούσε και τους υπόλοιπους αθλητές (στίβου, γυμναστικής, άρσης βαρών κλπ). Ένας από αυτούς ήταν ο Βέρνερ Στόλτενοφ. Άγνωστο είναι ακόμα το ποιοι ήσαν προπονητές από το 1923 (που επανιδρύθηκε η Παναχαϊκή) έως το 1928, που απαντάται ο Γιάννης Λουλουδάκης. Υπάρχουν ακόμα ελλείψεις για τα πρώτα μεταπολεμικά χρόνια.
Εξωτερικοί σύνδεσμοι
Κατηγορία:Ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 1899
Πεζοπορικός Όμιλος Λάρνακας (ποδόσφαιρο)
Ο Πεζοπορικός Όμιλος Λάρνακας (Π.Ο.Λ.) ήταν ποδοσφαιρική ομάδα με έδρα τη Λάρνακα. Χρώματα της ομάδας ήταν το πράσινο και το άσπρο. Αποτελούσε μέρος του Πεζοπορικού Ομίλου Λάρνακας.
Το ποδοσφαιρικό τμήμα του Πεζοπορικού έχει κατακτήσει 2 πρωταθλήματα Κύπρου και 1 κύπελλο Κύπρου. Τερμάτισε στη δεύτερη θέση 8 φορές ενώ ήταν 7 φορές φιναλίστ του κυπέλλου. Η ομάδα είχε 49 συμμετοχές στην Α΄ κατηγορία της Κύπρου.
Ο Πεζοπορικός έχει συμμετάσχει επτά φορές στα ευρωπαϊκά κύπελλα ποδοσφαίρου χωρίς να πετύχει κάποια πρόκριση. Το 1994 ο Πεζοπορικός ενώθηκε με την ΕΠΑ Λάρνακας δημιουργώντας την ΑΕΚ Λάρνακας.
Ίδρυση και πρώτα χρόνια
Ο Πεζοπορικός ιδρύθηκε το Μάρτιο του 1924 από μια ομάδα νέων της Λάρνακας, οι οποίοι από τις αρχές της δεκαετίας επέδειξαν ενδιαφέρον για πεζοπορίες, εκδρομές ποδηλασίας, τη φυσιολατρεία και τη μουσική. Μέχρι το 1926 το σωματείο, από αθλητικής πλευράς, ασχολείτο με τις πεζοπορίες (από τις οποίες προήλθε και το όνομα του), τα θαλάσσια σπορ και το στίβο. Το 1926 συγκρότησε ποδοσφαιρική ομάδα με έδρα το Παλιό ΓΣΖ, ενώ ταυτόχρονα ασχολήθηκε με το χόκεϊ, τα θαλάσσια σπορ και τον κλασσικό αθλητισμό.
ΑΜΟΛ
Στις 3 Οκτωβρίου 1926 μερίδα μελών, εξαιτίας κάποιων διαφωνιών, αποχώρησε από τον Πεζοπορικό και ίδρυσε τον Αθλητικό Μουσικό Όμιλο Λάρνακος (ΑΜΟΛ). Τα δύο σωματεία ανέπτυξαν πλούσια, αθλητική και πολιτιστική δράση στην πόλη. Το 1926 ο ΑΜΟΛ, όπως και ο Πεζοπορικός, συγκρότησε ποδοσφαιρική ομάδες με έδρα το Παλιό ΓΣΖ, ενώ ταυτόχρονα ασχολήθηκε με το χόκεϊ, τα θαλάσσια σπορ και τον κλασσικό αθλητισμό. Ισχυρότερος στον αθλητικό τομέα ήταν ο Πεζοπορικός ενώ στον καλλιτεχνικό τομέα υπερτερούσε ο ΑΜΟΛ.
ΕΠΑ
Στις 17 Οκτωβρίου 1932 ο Πεζοπορικός ενοποιήθηκε με τον ΑΜΟΛ δημιουργώντας την ΕΠΑ (Ένωσις Πεζοπορικού ΑΜΟΛ). Η ίδρυση της ΕΠΑ είχε ως στόχο τη συνένωση των αθλητικών και κυρίως των ποδοσφαιρικών δυνάμεων της Λάρνακας προκειμένου να δημιουργηθεί μια ισχυρή ομάδα που να εκπροσωπεί επάξια τη Λάρνακα στα διάφορα πρωταθλήματα. Η ΕΠΑ συμμετείχε στο δεύτερο (1933) και τρίτο (1933-34) ανεπίσημο πρωτάθλημα. Το 1934 ιδρύθηκε η Κυπριακή Ομοσπονδία Ποδοσφαίρου (ΚΟΠ) με την ΕΠΑ να αποτελεί ένα από τα ιδρυτικά της μέλη. Η ΕΠΑ συμμετείχε στα πρώτα δύο πρωταθλήματα (1934-35, 1935-36) της ΚΟΠ.
Επανίδρυση Πεζοπορικού
Την 1η Ιουνίου 1936 η ΕΠΑ αποχώρησε από την ΚΟΠ εξαιτίας εσωτερικών προβλημάτων που προέκυψαν. Οι μέτριες παρουσίες της ποδοσφαιρικής ομάδας στα πρωταθλήματα, οι αντιδράσεις ανθρώπων οι οποίοι παρέμεναν εκτός διοικητικών, αλλά και ποδοσφαιριστές οι οποίοι τέθηκαν σε αδράνεια οδήγησαν  μια ομάδα μελών και ποδοσφαιριστών να αποχωρήσουν από την ΕΠΑ και να επανιδρύσουν στις 21 Μαρτίου 1937 τον Πεζοπορικό. Μεταξύ των δύο ομάδων υπήρχε μεγάλη αντιπαλότητα ως ομάδες της ίδιας πόλης. Επιπλέον, μεταξύ των δύο ομάδων υπήρχε ταξική διαφορά. Στον Πεζοπορικό συγκεντρώθηκε μεγάλο μέρος της εύπορης τάξης της Λάρνακας. Οι φιλάθλοι της ΕΠΑ προέρχονταν κυρίως από τα μικρομεσαία και λαϊκά κοινωνικά στρώματα της Λάρνακας. Η ΕΠΑ είχε επίσης την υποστήριξη της πολυάριθμης αρμενικής κοινότητας της Λάρνακας. Στην ΕΠΑ, εκτός από Ελληνοκύπριοι, αγωνίζονταν και εγνωσμένης αξίας Αρμένιοι ποδοσφαιριστές, όπως και Τουρκοκύπριοι.
Περίοδος 1939-1949
Την περίοδο 1937-38 ο Πεζοπορικός έδινε μόνο φιλικά παιχνίδια. Στις 24 Αυγούστου 1938 ο Πεζοπορικός ενεγγράφη στη ΚΟΠ και συμμετείχε για πρώτη φορά στο πρωτάθλημα Α΄ κατηγορίας την περίοδο 1938-39. Στην πρώτη του συμμετοχή τερμάτισε στην τέταρτη θέση. Την περίοδο 1939-40 τερμάτισε στη δεύτερη θέση. Στο κύπελλο Κύπρου 1939-40 έφτασε μέχρι τον τελικό, χάνοντας το τρόπαιο από την ΑΕΛ. Ο (πρώτος) τελικός διεξήχθη στις 11 Φεβρουαρίου 1940 στο παλιό ΓΣΠ. Ο αγώνας διακόπηκε στο ημίχρονο λόγο βροχής ενώ το σκορ ήταν 1-1. Ο επαναληπτικός έγινε στις 18 Φεβρουαρίου 1940 στο ίδιο στάδιο με την ΑΕΛ να κερδίζει με 3-1.
Απείχε από το πρωτάθλημα της περιόδου 1940-41. Από το 1941 έως το 1944 δεν διεξήχθη παγκύπριο πρωτάθλημα λόγω του δευτέρου παγκοσμίου πολέμου, επειδή πολλοί Κύπριοι εντάχθηκαν στις αντικατοχικές ομάδες που δημιουργήθηκαν στην Ελλάδα. Την περίοδο 1944-45 το πρωτάθλημα και το κύπελλο επανήλθαν. Ο Πεζοπορικός κατέλαβε την τέταρτη θέση. Τις περιόδους 1945-46 και 1946-47 κατέκτησε την τρίτη θέση.
Αποχώρηση από την ΚΟΠ
Το 1947 ο Πεζοπορικός, η Ανόρθωση και η ΕΠΑ ζήτησαν καταστατική αλλαγή με κύριο αίτημα την εκ περιτροπής προεδρία της ΚΟΠ σε όλες τις πόλεις. Οι ομάδες αυτές έθεσαν το αίτημα αυτό ζητώντας ισότιμη μεταχείριση αφού θεωρούσαν ότι οι ομάδες της Λευκωσίας (στην οποία έδρευε η ΚΟΠ) και κυρίως ο ΑΠΟΕΛ τύγχαναν την εύνοια της ΚΟΠ. Το αίτημα συζητήθηκε σε γενική συνέλευση της ομοσπονδίας στις 27 Αυγούστου 1947, αλλά υπέρ της πρότασης αυτής ψήφισαν μόνοι οι τρεις αυτές ομάδες. Μετά από αυτό το αποτέλεσμα, οι τρεις ομάδες αποχώρησαν από την ΚΟΠ και δημιούργησαν δική του ομοσπονδία, την «Ποδοσφαιρική Αθλητική Ομοσπονδία Κύπρου» (ΠΑΟΚ), με έδρα τη Λάρνακα. Στην ομοσπονδία αυτή εντάχθηκαν άλλα πέντε σωματεία (ΑΜΟΛ Λεμεσού, Τουρκική Λέσχη Λάρνακας, Τουρκική Λέσχη Αμμοχώστου, η Τουρκ Ουτζιού της Αμμοχώστου και η Τουρκική Αθλητική Εστία Τσετίν Καγιά της Λευκωσίας). Μεταξύ των δύο ομοσπονδιών επικράτησε κλίμα συγκρουσιακό. Η διαμάχη τερματίστηκε με την πάροδο ενός χρόνου όταν η ΠΑΟΚ διαλύθηκε και τα τρία σωματεία (Πεζοπορικός, ΕΠΑ, Ανόρθωση) επανεντάχθηκαν το φθινόπωρο του 1948 στην ΚΟΠ.
Δεκαετία 1950-1959
Στο κύπελλο Κύπρου 1951-52 αντιμετώπισε στον τελικό την Τσετίν Καγιά από την οποία ηττήθηκε με 4-1. Την περίοδο 1953-54 ο Πεζοπορικός κατέκτησε το πρώτο του πρωτάθλημα. Την ίδια περίοδο συμμετείχε στον τελικό κυπέλλου Κύπρου όπου και πάλι έχασε το τρόπαιο από την Τσετίν Καγιά (2-1). Στις αρχές την περιόδου 1954-55 ο πρωταθλητής Πεζοπορικός αντιμετώπισε την κυπελλούχο Τσετίν Καγιά στον αγώνα για την Ασπίδα Πάκκου. Ο Πεζοπορικός έχασε με 6-2.
Στον τελικό του κυπέλλου έφτασε και την περίοδο 1954-55, όπου και πάλι έχασε το τρόπαιο, αυτή τη φορά από την ΕΠΑ (2-1). Ήταν ο πρώτος τελικός κυπέλλου ανάμεσα σε δύο ομάδες της Λάρνακας.
Δεκαετία 1960-1969
Τη δεκαετία του 1960 ο Πεζοπορικός τερμάτισε τέσσερις φορές στην τρίτη θέση. Από αυτές τις περιόδους μόνο την περίοδο 1968-69 διεκδίκησε το πρωτάθλημα, μένοντας δύο βαθμούς πίσω από τις πρώτες δύο ομάδες.
Δεκαετία 1970-1979
Την περίοδο 1969-70 ο Πεζοπορικός τερμάτισε στη δεύτερη θέση, ισοβαθμώντας με την πρωταθλήτρια ΕΠΑ και την τρίτη Ομόνοια. Ο τίτλος κρίθηκε την τελευταία αγωνιστική. Ο Πεζοπορικός χρειαζόταν έστω την ισοπαλία για να κατακτήσει το πρωτάθλημα αλλά έχασε στο στάδιο ΓΣΟ από τον Απόλλωνα. Ωστόσο, επειδή σε περίπτωση ισοβαθμίας ίσχυε η αναλογία τερμάτων (γκολ υπέρ προς γκολ κατά) ο Πεζοπορικός θα κατακτούσε το τρόπαιο μόνο αν οι άλλες δύο ομάδες που αγωνίζονταν την επόμενη ημέρα μεταξύ τους έφερναν ισόπαλο αποτέλεσμα με σκορ μεγαλύτερο του 4-4. Αν μια από της ΕΠΑ και Ομόνοια κέρδιζε τον αγώνα θα κατακτούσε αυτή το τρόπαιο. Το τελικό αποτέλεσμα ήταν 3-3 με την ΕΠΑ να αναδεικνύεται πρωταθλήτρια. Την ίδια περίοδο, στο κύπελλο Κύπρου, ο Πεζοπορικός έφτασε μέχρι τον τελικό όπου αντιμετώπισε την Αλκή Λάρνακας. Ο Πεζοπορικός κέρδισε με 2-1 και κατάκτησε το τρόπαιο.
Στον τελικό του κυπέλλου συμμετείχε άλλες δύο φορές τη δεκαετία του 1970, χάνοντας το τρόπαιο και στις δύο περιπτώσεις. Στο κύπελλο Κύπρου 1971-72 έχασε στον τελικό από την Ομόνοια με 3-1 και στο κύπελλο Κύπρου 1972-73 έχασε στον τελικό από τον ΑΠΟΕΛ με 1-0.
Ο Πεζοπορικός διεκδίκησε το πρωτάθλημα και την περίοδο 1973-74 αλλά περιορίστηκε στη δεύτερη θέση, δύο βαθμούς πίσω από την πρωταθλήτρια Ομόνοια.
Δεκαετία 1980-1989
Την περίοδο 1980-81 ο Πεζοπορικός διεκδίκησε το πρωτάθλημα αλλά με δύο ήττες τις τελευταίες δύο αγωνιστικές περιορίστηκε στην τρίτη θέση. Την περίοδο 1981-82 τερμάτισε στη δεύτερη θέση αλλά δεν είχε διεκδικήσει το πρωτάθλημα, καθώς η διαφορά από την πρώτη Ομόνοια ήταν πολύ μεγάλη.
Την περίοδο 1983-84 ο Πεζοπορικός έφτασε μέχρι τον τελικό κυπέλλου χάνοντας το τρόπαιο από τον ΑΠΟΕΛ με 3-1.
Την περίοδο 1987-88 ο Πεζοπορικός κατέκτησε το δεύτερο πρωτάθλημα του. Ήταν η πρώτη φορά μετά από 18 χρόνια που το πρωτάθλημα κατακτούσε ομάδα εκτός Λευκωσίας. Ήταν ο τελευταίος τίτλος στην ιστορία της ομάδας. Στις αρχές της περιόδου 1988-89 αντιμετώπισε την κυπελλούχο Ομόνοια στον αγώνα για κατάκτηση της Ασπίδας Στυλιανάκη χάνοντας με 1-0.
Περίοδος 1990-1994
Από το 1990 έως το 1994 ο Πεζοπορικός δεν διεκδίκησε το πρωτάθλημα. Στο κύπελλο έφτασε μια φορά μέχρι τα ημιτελικά. Τον Ιούλιο του 1994 αποφασίστηκε η ενοποίηση της ομάδας με την ΕΠΑ Λάρνακας, δημιουργώντας την ΑΕΚ Λάρνακας. Η ποδοσφαιρική ΑΕΚ πήρε τη θέση του Πεζοπορικού στην Α΄ κατηγορία (η ΕΠΑ είχε υποβιβαστεί στη Β΄ κατηγορία).
Συνολικά στατιστικά στην Α΄ κατηγορία
Ο πίνακας που ακολουθεί παρουσιάζει τη συνολική πορεία του Πεζοπορικού στο πρωτάθλημα Α΄ κατηγορίας από το 1938 έως και το 1994. Η βαθμολογία είναι το άθροισμα της πραγματικής βαθμολογίας κάθε περιόδου, ανεξάρτητα από το σύστημα βαθμολόγησης. Χρησιμοποιώντας το σύγχρονο σύστημα βαθμολόγησης (νίκη=3 βαθμοί, ισοπαλία=1 βαθμός, ήττα:0 βαθμοί) οι βαθμοί που εξασφαλίζει είναι 1650. Η περίοδος 1963-64, στην οποία το πρωτάθλημα διακόπηκε, δεν συμπεριλαμβάνεται.
Τελικοί κυπέλλου
Ο Πεζοπορικός έχει κατακτήσει μία φορά το Κύπελλο Κύπρου. Συνολικά έχει συμμετάσχει 8 φορές στον τελικό του κυπέλλου. Ο πίνακας που ακολουθεί παρουσιάζει τους τελικούς στους οποίους συμμετείχε ο Πεζοπορικός.
1Ο τελικό διακόπηκε στο ημίχρονο λόγω βροχής ενώ το σκορ ήταν 1-1 και για το λόγο αυτό διεξήχθη επαναληπτικός.
Έδρα
Ο Πεζοπορικός από την ίδρυση του και έως το 1989 χρησιμοποιούσε ως έδρα το Παλιό ΓΣΖ. Το 1989 ολοκληρώθηκε το νέο ΓΣΖ το οποίο αποτέλεσε έδρα του Πεζοπορικού την περίοδο 1989-1994.
Αναλυτική ευρωπαϊκή πορεία
Την περίοδο 1974-75 εξασφάλισε συμμετοχή στο Κύπελλο ΟΥΕΦΑ 1974-1975. Ωστόσο, λόγω της τουρκικής εισβολής στην Κύπρο αποσύρθηκε. Συμμετείχε για πρώτη φορά στο κύπελλο ΟΥΕΦΑ την περίοδο Κύπελλο ΟΥΕΦΑ 1978-1979 όπου αποκλείστηκε από την Σλονσκ Βρότσουαφ. Ακολούθησαν ο αποκλεισμός από τη ΦφΜ Στουτγκάρδη στο Κύπελλο ΟΥΕΦΑ 1980-1981  και από τη ΦΚ Ζυρίχη στο Κύπελλο ΟΥΕΦΑ 1982-1983. Τελευταία συμμετοχή του Πεζοπορικού ήταν στο Κύπελλο Πρωταθλητριών 1988-89, όπου αποκλείστηκε από την ΙΦΚ Γκέτεμποργκ. Ο Πεζοπορικός, στην ευρωπαϊκή πορεία του, δεν κατάφερε να εξασφαλίσει καμία πρόκριση, αλλά ούτε και νίκη.
Ευρωπαϊκά παιχνίδια
Ο ακόλουθος πίνακα παρουσιάζει τα αποτελέσματα του Πεζοπορικού στις ευρωπαϊκές διοργανώσεις.
Συνολικές συμμετοχές
Για σκοπούς σύγκρισης υπολογίζεται βαθμολογία με το σύστημα: νίκη=3 βαθμοί, ισοπαλία=1 βαθμός, ήττα=0 βαθμοί.
Στατιστικά ανά χώρα
Ο Πεζοπορικός έχει αντιμετωπίσει αντιπάλους από 7 διαφορετικές χώρες.
Για σκοπούς σύγκρισης υπολογίζεται βαθμολογία με το σύστημα: νίκη=3 βαθμοί, ισοπαλία=1 βαθμός, ήττα=0 βαθμοί.
Η περίοδος 1974-75 κατά την οποία ο Πεζοπορικός αποσύρθηκε, δεν συμπεριλαμβάνεται και δεν προστίθεται στη στήλη «αποκλεισμοί».
Στατιστικά ανά αντίπαλο
Ο Πεζοπορικός έχει αντιμετωπίσει συνολικά 7 διαφορετικούς αντιπάλους.
Για σκοπούς σύγκρισης υπολογίζεται βαθμολογία με το σύστημα: νίκη=3 βαθμοί, ισοπαλία=1 βαθμός, ήττα=0 βαθμοί.
Η περίοδος 1974-75 κατά την οποία ο Πεζοπορικός αποσύρθηκε, δεν συμπεριλαμβάνεται.
Χρώματα και έμβλημα
Χρώματα του Πεζοπορικού ήταν το πράσινο και το άσπρο. Έμβλημα της ομάδας ήταν η καμήλα.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1924 Κατηγορία:Ανενεργές ποδοσφαιρικές ομάδες Κύπρου *
Ερνέστος Β΄ της Σαξονίας-Άλτενμπουργκ
Ο Ερνέστος Β΄ (γερμ. Ernst II, 31 Αυγούστου 1871 - 22 Μαρτίου 1955) από τον Οίκο των Βέττιν ήταν δούκας της Σαξονίας-Άλτενμπουργκ (1908-1918).
Βιογραφία
Ο Ερνέστος Βερνάρδος Γεώργιος Ιωάννης Κάρολος Φρειδερίκος Πέτρος Αλβέρτος ήταν ο μόνος γιος του Μαυρικίου της Σαξονίας-Άλτενμπουργκ και της Αυγούστας των Βέττιν, κόρης του Βερνάρδου Β΄ της Σαξονίας-Μάινινγκεν.
Το 1955 απεβίωσε στο Κάστρο Φρέλιχε Βήντερκουνφτ στο Τρόκενμπορν-Βόλφερσντορφ της Θουριγγίας σε ηλικία 84 ετών. Τον διαδέχθηκε ο πρωτότοκος γιος του, Γεώργιος Μαυρίκιος.
Οικογένεια
Νυμφεύτηκε πρώτα το 1898 την Αδελαΐδα, κόρη του Γουλιέλμου του Σάουμπουρκ-Λίππε, και είχε τέκνα:
Παραπομπές
Κατηγορία:Οίκος των Βέττιν
Ο Βασιλιάς των Λιονταριών (ταινία, 2019)
Ο Βασιλιάς των Λιονταριών είναι ταινία μιούζικαλ της Walt Disney Pictures σε σκηνοθεσία του Τζον Φαβρώ. Η ταινία αποτελεί φωτορεαλιστικό ριμέικ σε υπολογιστή της ομώνυμης ταινίας της Disney του 1994. Οι πρωταγωνιστές είναι οι Ντόναλντ Γκλόβερ, Σεθ Ρόγκεν, Τσιουέτελ Έτζιοφορ, Αλφρ Γούνταρντ, Μπίλι Άιχνερ, Τζον Όλιβερ και άλλοι. Τα αρχικά γυρίσματα της ταινίας ξεκίνησαν το καλοκαίρι του 2017. Η ταινία κυκλοφόρησε στις 19 Ιουλίου του 2019 στις Ηνωμένες Πολιτείες.
Κυκλοφορία
Η ταινία κυκλοφόρησε στις 19 Ιουλίου του 2019, ακριβώς 25 χρόνια από την κυκλοφορία της αρχικής ταινίας. Είναι μια από τις πρώτες 4 ταινίες που κυκλοφόρησαν στην πλατφόρμα Disney+ μαζί με τα Toy Story 4, Ψυχρά κι Ανάποδα II και Captain Marvel.
Εξωτερικοί σύνδεσμοι
Κατηγορία:Ταινίες του 2019 Κατηγορία:Ταινίες παραγωγής Walt Disney Pictures Κατηγορία:Ταινίες με μουσική σύνθεση Χανς Ζίμμερ Κατηγορία:Αμερικανικές ταινίες Κατηγορία:Αμερικανικές 3D ταινίες Κατηγορία:Ταινίες γυρισμένες στο Λος Άντζελες Κατηγορία:Αμερικανικές περιπετειώδεις ταινίες φαντασίας Κατηγορία:Αμερικανικές μουσικές δραματικές ταινίες Κατηγορία:The Lion King Κατηγορία:Ταινίες remake της Disney Κατηγορία:Ταινίες κινουμένων σχεδίων παραγωγής Walt Disney Pictures Κατηγορία:3D ταινίες κινουμένων σχεδίων Κατηγορία:Αμερικανικές ταινίες κινουμένων σχεδίων υπολογιστή Κατηγορία:Ταινίες IMAX Κατηγορία:Ταινίες κινουμένων σχεδίων του 2019
Αζιμούθιο
thumb|240px|Σχηματική αναπαράσταση του αζιμούθιου Το Αζιμούθιο ή Αζιμούθ(*), που προέρχεται από την αραβική Azimouth, είναι μια από τις οριζόντιες συντεταγμένες καθώς αποτελεί και μια γωνία του τριγώνου θέσεως.
Συνήθως μετριέται από τον Βορρά.
Είδη αζιμούθιου
Το αζιμούθιο διακρίνεται σε δύο βασικά είδη, ανάλογα του ακολουθούμενου τρόπου εύρεσής του: Το αληθές αζιμούθιο αποτελεί μια από τις δύο οριζόντιες συντεταγμένες δια των οποίων προσδιορίζονται ή θέση (το ίχνος) αυτού στην ουράνια σφαίρα, με βάση τον μαθηματικό ορίζοντα. Η άλλη οριζόντια συντεταγμένη είναι το αληθές ύψος. Το αληθές αζιμούθ αποτελεί την αντίστοιχη διόπτευση των ουρανίων σωμάτων και μετριέται είτε ολοκυκλικά, δηλαδή από 0° - 360°, είτε ημικυκλικά , δηλαδή από 0° - 180° από τον Β. ή Ν. ανάλογα του άνω Πόλου του παρατηρητή και εξ αυτού Α. ή Ζ (Δυσμάς). και τέλος τεταρτοκυκλικά (μόνο σε ειδικές περιπτώσεις), δηλαδή από 0° - 90° ομοίως εκ του Β. ή Ν. προς Α. ή Ζ.(Δυσμάς). Το συπλήρωμα της τεταρτοκυκλικής τιμής του Αζιμούθ είναι τόξο του μαθηματικού ορίζοντα που περιλαμβάνεται μεταξύ του πρώτου καθέτου και του καθέτου κύκλου του αστέρος το οποίο και χαρακτηρίζεται εύρος αστέρος (Amplitude). Παλαιότερα χρησιμοποιούταν μόνο στη αστρονομική ναυτιλία αν και ορισμένοι ναυτιλιακοί πίνακες εξακολουθούν και σήμερα ακόμη να το παρέχουν.
Χρησιμότητα
Από τα παραπάνω καθίσταται αντιληπτό πόσο απαραίτητα τυγχάνουν τα στοιχεία αυτά (Αζλ και Αζπ) για τον ναυτιλλόμενο που σε όλες τις περιπτώσεις η ζητούμενη ακρίβεια της τιμής του αζιμούθιου, στη πράξη, είναι της τάξεως της μισής μοίρας.
(*) Στην αστρονομική ναυτιλία χρησιμοποιούνται πάντα οι διεθνείς ονομασίες, συνεπώς και εδώ χρησιμοποιείται ο όρος Αζιμούθ αντί του εξελληνισμένου αζιμούθιο.
Εξωτερικοί σύνδεσμοι
Κατηγορία:Αστρονομική Ναυτιλία Κατηγορία:Ουράνιο σύστημα συντεταγμένων
Κύπελλο Ελλάδος ποδοσφαίρου ανδρών 2004-05
Η διοργάνωση
Στην 63η διοργάνωση του κυπέλλου Ελλάδας 2004-05 μετείχαν συνολικά 66 ομάδες (16 Α' εθνικής, 16 Β' εθνικής και 34 Γ' εθνικής κατηγορίας). Διεξήχθη σε 6 γύρους, συμπεριλαμβανομένου του τελικού. Για την κλήρωση του πρώτου γύρου ορίστηκαν ως επικεφαλής οι ομάδες της Α' και Β' εθνικής, ώστε να αντιμετωπίσουν τις ομάδες της Γ' εθνικής, πράγμα που σήμαινε ότι ήταν αδύνατο να τεθούν αντιμέτωπες ομάδες προερχόμενες από την ίδια αγωνιστική κατηγορία.
Στον τελικό έφτασε ο πρωταθλητής τη χρονιά εκείνη Ολυμπιακός, αποκλείοντας στην παράταση μετά από δύο συγκλονιστικούς ημιτελικούς την ΑΕΚ (η οποία νωρίτερα είχε με τη σειρά της αποκλείσει τον Παναθηναϊκό) και ο Άρης ο οποίος πέτυχε την πρόκριση από τους ημιτελικούς σε βάρος της Ξάνθης με εκτός έδρας νίκη - ανατροπή (2-0) που ακολούθησε την εντός έδρας ήττα (1-2).
Ο τελικός για πρώτη φορά διεξήχθη εκτός Αθήνας ή Θεσσαλονίκης και πιο συγκεκριμένα στο Παμπελοποννησιακό Στάδιο της Πάτρας. Είναι χαρακτηριστικό ότι ο Άρης είχε ήδη υποβιβαστεί στη Β' εθνική κατά την παρουσία του στον τελικό, με αποτέλεσμα ο αγωνιστικά αλλά και ψυχολογικά ανώτερος Ολυμπιακός να φτάσει στην κατάκτηση του κυπέλλου και κατ' επέκταση του νταμπλ, ενώ ο Ντούσαν Μπάγεβιτς έφτασε ως προπονητής τις 4 κατακτήσεις κυπέλλου. Ο Άρης ως φιναλίστ του κυπέλλου αγωνίστηκε την επόμενη χρονιά στο κύπελλο ΟΥΕΦΑ, για πρώτη και μοναδική ως τώρα φορά που ομάδα Β' εθνικής αγωνίστηκε σε ευρωπαϊκό κύπελλο.
Πηγές
Κατηγορία:Κύπελλο Ελλάδας (ποδόσφαιρο ανδρών) Κατηγορία:Εγχώρια ποδοσφαιρικά κύπελλα 2004-2005
Πραιτώρια Ηρακλείου
Τα   Πραιτώρια  (παλιά Προτόρια) είναι χωριό και έδρα ομώνυμης κοινότητας του Δήμου Αρχανών-Αστερουσίων στην Περιφεριακή Ενότητα Ηρακλείου της Κρήτης. Ανήκε στην επαρχία  Μονοφατσίου. Η θέση του είναι στην πεδιάδα της Μεσαράς, στη δεξιά όχθη του ποταμού Αναποδιάρη. Η απόστασή του από το Ηράκλειο είναι περίπου 45 χλμ. Οι κάτοικοι ασχολούνται με την αμπελουργία και την ελαιοκομία. Παράγεται λάδι, κρασί, σταφίδα σουλτανίνα. Πρόκειται για ένα κρητικό χωριό, με πλακόστρωτα δρομάκια και παραδοσιακές αυλές με λουλούδια.
Ονομασία και ιστορικά στοιχεία
Το τοπωνύμιο είναι βυζαντινή λέξη του Ευαγγελίου και είναι πραιτώριον, δηλαδή η επίσημη κατοικία του πραίτωρα, είδος δικαστή στην αρχαία Ρώμη. Για κάποιο χρονικό διάστημα η ονομασία του χωριού είχε αλλάξει σε Προτόρια.
Στη θέση Δαμάντρι έχουν ανακαλυφθεί ερείπια από μινωικό οικισμό. Το 1577 τα Πραιτώρια γράφονται στην ενετική απογραφή Pretoria Apano. Το 1583 αναφέρεται από τον Καστροφύλακα με το όνομα Prettoria με 135 κατ. (Κ 99). Επίσης, τα Πραιτώρια απαντούν στην τουρκική απογραφή του 1671 με την ονομασία Pretorye. Το 1881 αναφέρονται ξανά Πραιτώρια με 91 Τούρκους και με 68 Χριστιανούς κατοίκους.
Πορεία πληθυσμού σύμφωνα με τις απογραφές: Δείτε Κοινότητα Πραιτωρίων
Παραπομπές
Πραιτω Πραιτω Κατηγορία:Δήμος Αρχανών - Αστερουσίων
Πληθωρισμός
thumb|380px|Ο πληθωρισμός σε παγκόσμιο επίπεδο το 2019. Η κλίμακα ξεκινά από το μπλε (πλέον χαμηλός) και φτάνει μέχρι το βυσσινί (πλέον υψηλός) thumb|380px| Πληθωρισμός στην Ελλάδα (μεταβολή % με αντίστοιχο δείκτη προηγούμενου έτους) Πληθωρισμός είναι η συνεχής αύξηση του γενικού επιπέδου τιμών μιας οικονομίας σε μια συγκεκριμένη χρονική περίοδο, που προκαλεί πτώση στην αγοραστική δύναμη, καθώς κάθε μονάδα χρήματος (π.χ. €) αγοράζει λιγότερα αγαθά και υπηρεσίες. Αναγκαία συνθήκη για την ύπαρξη του πληθωρισμού είναι η μεταβολή των τιμών. Δεν υφίσταται όταν οι τιμές παραμένουν σταθερές, ανεξαρτήτως αν είναι υψηλές ή όχι.
Ο πληθωρισμός υπολογίζεται συνήθως από την ποσοστιαία (%) μεταβολή του δείκτη τιμών καταναλωτή (ΔΤΚ) στη διάρκεια του χρόνου. Αξίζει να σημειωθεί ότι ο ΔΤΚ παρακολουθεί ένα δείγμα αγαθών και υπηρεσιών και όχι το σύνολο που είναι διαθέσιμα στην αγορά.
Αιτίες
Από πολλές οικονομικές θεωρίες ο πληθωρισμός θεωρείται ένα Νομισματικό Φαινόμενο, δηλαδή ότι ο πληθωρισμός είναι αποτέλεσμα μόνο της αυξημένης προσφοράς χρήματος. Έτσι η ύπαρξη πληθωρισμού δεν επηρεάζει τα μεγέθη της πραγματικής οικονομίας (ως πραγματικά μεγέθη, ορίζονται οι Δημόσιες Δαπάνες, οι Ιδιωτικές Επενδύσεις, και η Ιδιωτική Κατανάλωση). Αυτό είναι και γνωστό ως κλασική διχοτομία. Ένα παράδειγμα είναι ο υψηλός πληθωρισμός στην Ελλάδα της δεκαετίας του '80 που οφειλόταν εν μέρει στην εκτύπωση χρήματος από την Τράπεζα της Ελλάδος για να καλύψει τις αυξημένες παροχές που προσέφερε η κυβέρνηση.
Άλλες θεωρίες βρίσκουν ότι πληθωρισμός μπορεί να έχει ρίζες και σε μη νομισματικά φαινόμενα. Οι Κεϊνσιανιστές οικονομολόγοι για παράδειγμα, πιστεύουν ότι υπάρχουν τριβές στην οικονομία που μπορούν να προκαλούν πληθωρισμό. Για τους Κεϊνσιανιστές υπάρχει μια αντίστροφη σχέση ανεργίας και πληθωρισμού, ώστε όταν ανεβαίνει το ένα πέφτει το άλλο. Αυτή η σχέση περιγράφεται με την καμπύλη Φίλλιπς.
Πληθωρισμός της ζήτησης
Ο πληθωρισμός της ζήτησης είναι ο πληθωρισμός που προκύπτει από αύξηση της ζήτησης εμπορευμάτων ή και υπηρεσιών. Γνωστός ιστορικά είναι ο πληθωρισμός που προκάλεσε η αυξημένη ζήτηση από τους στρατιώτες του Μεγάλου Αλεξάνδρου στη Βαβυλώνα μετά τη κατάληψή της. Η αύξηση στη ζήτηση οφείλεται γενικότερα στην:
Πληθωρισμός της προσφοράς
Ο πληθωρισμός της προσφοράς είναι ο πληθωρισμός που προκύπτει από μείωση της προσφοράς εμπορευμάτων ή και υπηρεσιών. Η μείωση αυτή οφείλεται:
Αποπληθωρισμός
Η μεταβολή των τιμών σε μια χρονική περίοδο μπορεί να είναι και αρνητική. Στον αποπληθωρισμό το γενικό επίπεδο των τιμών μειώνεται. Ο αποπληθωρισμός, ή αλλιώς αρνητικός πληθωρισμός, αυξάνει την αγοραστική δύναμη. Ιστορικά παραδείγματα αποπληθωρισμού αποτελούν το Χονγκ Κονγκ, η Ιαπωνία, η Ιρλανδία, το Ηνωμένο Βασίλειο καθώς και οι Ηνωμένες Πολιτείες.
Μανώλης Φάμελλος
Ο Μανώλης Φάμελλος (Αθήνα, 24 Δεκεμβρίου 1968) είναι Έλληνας τραγουδιστής και τραγουδοποιός της έντεχνης και ποπ/ροκ μουσικής. Ξεκίνησε την καλλιτεχνική του πορεία ως μέλος του συγκροτήματος Οι Ποδηλάτες, ενώ από το 1999 ακολουθεί σόλο καριέρα.
Οι ρίζες του είναι από τις Κυκλάδες (Νάξο και Μήλο) ) και την Πελοπόννησο, ενώ το 1970 μετακόμισε μαζί με τους γονείς του στη Θεσσαλονίκη όπου και έκανε τα πρώτα του βήματα στη μουσική.
Δισκογραφία
Με τους Ποδηλάτες έχει κυκλοφορήσει τους εξής δίσκους:
Μόνος του έχει κυκλοφορήσει τους δίσκους:
Επίσης έχει συνεργαστεί δισκογραφικά και με άλλους καλλιτέχνες όπως οι: Νίκος Ζιώγαλας, Γιώργος Δημητριάδης, Νίκος Πορτοκάλογλου, Κάθοδος των Μυρίων, Γιώργος Νταλάρας, Τα Φώτα που Σβήνουν, Φένια Παποδήμα, Δημήτρης Κοργιαλάς, Ευγένιος Δερμιπασόγλου, Πέτρος Γαϊτάνος, Σταύρος Λογαρίδης, Grzegorz Turnau, Ελισάβετ Σπανού, Mark Eitzel, Ζακ Στεφάνου, Χάρις Αλεξίου, Στάθης Δρογώσης, Βασίλης Παπακωνσταντίνου, Ελένη Πέτα, Πάνος Μουζουράκης, Βασίλης Καζούλης και τον Γιάννης Κότσιρας.
Εξωτερικοί σύνδεσμοι
Κατηγορία:Έλληνες άνδρες τραγουδιστές Κατηγορία:Έλληνες στιχουργοί Κατηγορία:Έλληνες τραγουδοποιοί Κατηγορία:Συμμετέχοντες στο Φεστιβάλ Τραγουδιού Θεσσαλονίκης
144 Βιμπίλια
Η Βιμπίλια (Vibilia) είναι ένας μεγάλος σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,91 και φωτεινότερο φαινόμενο μέγεθος 9,97. Ανακαλύφθηκε το 1875 από τον Γερμανοαμερικανό αστρονόμο Κρίστιαν Χ.Φ. Πέτερς, που παρατηρούσε από το Κλίντον της πολιτείας της Νέας Υόρκης, και έλαβε το όνομα της θεάς των ταξιδιών της ρωμαϊκής μυθολογίας. Είναι το μόνο μεγάλο μέλος (από τα 180) της «Οικογένειας (αστεροειδών) της Βιμπίλιας», στην οποία έδωσε το όνομά της.
Ένδεκα επιπροσθήσεις αστέρων από τη Βιμπίλια έχουν παρατηρηθεί μέχρι σήμερα, όλες από το 1993 μέχρι το 2018.
Φυσικά χαρακτηριστικά
Η μέση διάμετρος της Βιμπίλιας είναι 142,4 χιλιόμετρα. Η μάζα της εκτιμάται σε 5,3 τετράκις εκατομμύρια τόνους με μέση πυκνότητα 2,4 gr/cm³. Η μέση επιτάχυνση της βαρύτητας στον ισημερινό της Βιμπίλιας εκτιμάται σε 3,96 cm/sec², δηλαδή η βαρύτητα εκεί είναι 247 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 75,0 m/sec (270 χιλιόμετρα την ώρα).
Η Βιμπίλια περιστρέφεται γύρω από τον εαυτό της μία φορά κάθε 13 ώρες και 49 λεπτά.
Εξωτερικοί σύνδεσμοι
Βιμπιλια
Εσωτερική Περιφερειακή Οδός Θεσσαλονίκης
Η Εσωτερική Περιφερειακή Οδός Θεσσαλονίκης είναι ένας αστικός αυτοκινητόδρομος που κατασκευάζεται στην Δυτική Θεσσαλονίκη και συνδέει το κοινό τμήμα της Εγνατίας Οδού και του αυτοκινητοδρόμου Α.Θ.Ε. στη δυτική Θεσσαλονίκη (Κόμβος Κ16), με τον αυτοκινητόδρομο 24 (Κόμβος Ευκαρπίας Κ4), παρακάμπτοντας την Δυτική Θεσσαλονίκη (Εύοσμος, Αμπελόκηποι, Σταυρούπολη, Πολίχνη). Ο υπάρχων δρόμος σχεδιάστηκε το 1975 ως τμήμα της Περιφερειακής Οδού και όταν ολοκληρώθηκε τη δεκαετία του 1990, ήταν ήδη ξεπερασμένος, με φωτεινούς σηματοδότες και αριστερές στροφές να περιορίζουν τις ταχύτητες. Το 2020 αναμένεται να ολοκληρωθεί η αναβάθμιση σε οδό ταχείας κυκλοφορίας, με την κατασκευή νέων, σύγχρονων ανισόπεδων κόμβων και την μερική υπογειοποίηση του.
Το δυτικό άκρο της διαδρομής ξεκινά από τον ανισόπεδο κόμβο Κ16 με την Νέα Δυτική Είσοδο Θεσσαλονίκης στην Λαχαναγορά και κατευθύνεται βορειοανατολικά γύρω από την πόλη, περνώντας μέσα από τα βορειοδυτικά προάστια, το δάσος του Σέιχ Σου και μέσα στα νοτιοανατολικά προάστια στο Δήμο Καλαμαριάς. Ο αυτοκινητόδρομος καταλήγει σε μια μεγάλη διασταύρωση με τον αυτοκινητόδρομο A24, ο οποίος στη συνέχεια συνεχίζει νότια προς τη Χαλκιδική.
Το όριο ταχύτητας στην περιφερειακή οδό είναι 90 χλμ/ώρα στο ανατολικό τμήμα και 80 χλμ/ώρα στο δυτικό τμήμα, έχει τρεις λωρίδες κυκλοφορίας για κάθε κατεύθυνση στο μεγαλύτερο μέρος και αποτελεί πλέον ζωτικής σημασίας οδική αρτηρία της πόλης. Εξυπηρετεί περισσότερα από 120.000 οχήματα την ημέρα, αντί των 30.000 που προοριζόταν να χειριστεί όταν σχεδιάστηκε το 1975.
Ιστορικά
Ο σχεδιασμός της περιφερειακής οδού ξεκίνησε το 1975, αλλά ο δρόμος κατασκευάστηκε στη δεκαετία του 1990. Αρχικά η κυκλοφορία διεξαγόταν με φωτεινούς σηματοδότες, αλλά μετά την αναβάθμιση του 2005 στο μεγαλύτερό του μήκος είναι οδός ταχείας κυκλοφορίας με ανισόπεδους κόμβους. Το κομμάτι από τη Λαχαναγορά μέχρι την Ευκαρπία στο μεγαλύτερο του μέρος έχει μετατραπεί επίσης σε οδό ταχείας κυκλοφορίας.
Εξωτερική Περιφερειακή Οδός
Η εξωτερική Περιφερειακή Οδός ήταν ένας σχεδιαζόμενος αυτοκινητόδρομος που θα αντικαθιστούσε την υπάρχουσα περιφερειακή οδό. Η εξωτερική περιφερειακή οδός Θεσσαλονίκης θα εκτεινόταν από τον κόμβο του ΤΙΤΑΝ μέχρι το Κάτω Σχολάρι, στην εθνική οδό Θεσσαλονίκης - Νέων Μουδανιών (επίσημα Αυτοκινητόδρομος 24). Ο σχεδιασμός της προμελέτης περιλάμβανε τη χάραξη αυτοκινητόδρομου, μήκους 34,5 χλμ., με τρεις λωρίδες κυκλοφορίας συν μια βοηθητική, ανά κατεύθυνση. και ΛΕΑ. Ο δρόμος, με σήραγγες, γέφυρες αλλά και επιφανειακά, θα περνούσε από τους λόφους πίσω από το νοσοκομείο «Παπαγεωργίου», και μέσω Φιλύρου και Πεύκων και λίγο βορειότερα από το Ασβεστοχώρι, θα συναντούσε τον κόμβο Χορτιάτη. Αμέσως μετά, με σήραγγες και γέφυρες, ο δρόμος θα οδηγούσε στον Ελαιώνα Πανοράματος. Περνώντας κάτω από το Πανόραμα και βγαίνωντας στον Κισσό, θα συνέχιζε με γέφυρες και μικρές σήραγγες έως το Τριάδι, μεταξύ Νέας Ραιδεστού, Θέρμης και Τριαδίου. Από εκεί ένας κλάδος του θα κατέληγε στο αεροδρόμιο «Μακεδονία», ενώ ένας δεύτερος θα συνέχιζε πάνω από τους Ταγαράδες, καταλήγοντας μετά το Κάτω Σχολάρι στην Εθνική Οδό Θεσσαλονίκης - Νέων Μουδανιών. Τελικά η ιδέα ακυρώθηκε, διότι:
Δυτική Περιφερειακή
Η εθνική οδός ξεκινάει από την περιοχή της Λαχαναγοράς στον ανισόπεδο κόμβο Κ16 που συνδέεται με τον Αυτοκινητόδρομο 1. Πριν την κατασκευή του Κ16 στο σημείο υπήρχε ισόπεδη διασταύρωση στην οποία δημιουργούταν μεγάλος κυκλοφοριακός φόρτος κυρίως τις πρωϊνές ώρες, εξαιτίας των φορτηγών που ξεκινάνε από το λιμάνι της Θεσσαλονίκης. Στη συνέχεια ο δρόμος διασταυρώνεται με τον δρόμο που οδηγεί τις φυλακές των Διαβατών. Από εκεί φτάνουμε στον ημικόμβο στο ύψος του Κορδελιού με την Οδό Μοναστηρίου, η οποία λειτουργούσε ως παλιά δυτική είσοδος της πόλης και είναι πλέον είσοδος από τις πόλεις Έδεσσα και Γιαννιτσά. Μετά από το Κορδελιό, η εθνική οδός φτάνει στον Εύοσμο και από εκεί στην Σταυρούπολη. Μετά από την Σταυρούπολη, ο δρόμος περνάει από τον ημικόμβο με την Οδό Λαγκαδά. Σε αυτή τη διασταύρωση παρατηρούνταν μεγάλος κυκλοφοριακός φόρτος, ιδιαίτερα την περίοδο από την δεκαετία του 1990 μέχρι και το 2003, οπότε κατασκευάστηκε το τμήμα της Εγνατίας Οδού που παρακάμπτει το πολεοδομικό συγκρότημα. Στη συνέχεια ο δρόμος περνάει από την Ευκαρπία, ενώ καταλήγει στον ανισόπεδο κόμβο με την συνδετήρια οδό της Εγνατίας Οδού στο Νοσοκομείο Παπαγεωργίου. Σήμερα βρίσκονται σε εξέλιξη έργα αναβάθμισης της οδού σε πλήρη αυτοκινητόδρομο με την κατασκευή τριών νέων κόμβων. Το έργο της αναβάθμισης της Δυτικής περιφερειακής οδού δημοπρατήθηκε το 2013 και το μεγαλύτερο μέρος του έχει ολοκληρωθεί. Το έργο χωρίζεται σε τρία τμήματα.
Ανισόπεδος κόμβος Κ16
Το έργο του ανισόπεδου κόμβου Κ16 (Λαχαναγορά) είναι το πρώτο μέρος μιας σειράς έργων για την αναβάθμιση της εσωτερικής περιφερειακής της πόλης. Η δημοπράτηση του έγινε το 2010, ενώ η σύμβαση υπογράφηκε τον Νοέμβριο του 2011 με ανάδοχο εταιρεία την J&P ΑΒΑΞ. Ο αρχικός προϋπολογισμός του έργου ήταν 89,5 εκατ. ευρώ αλλά με την έκπτωση μειώθηκε στα 52,6 εκατ. ευρώ. Η διάρκεια κατασκευής του έργου είναι 62 μήνες από την υπογραφή της σύμβασης, αλλά υπήρξε καθυστέρηση ενός έτους στην έναρξη εργασιών, για αυτό δόθηκε παράταση στις προθεσμίες. Τελικά παραδόθηκε στην κυκλοφορία στις 23 Ιουνίου 2017. Όσον αφορά την ταυτότητα του έργου: Κατασκευάστηκαν 9 γέφυρες, οι 3 στην διασταύρωση της Νέας Δυτικής Εισόδου Θεσσαλονίκης με την εσωτερική περιφερειακή, η μία πάνω από την εσωτερική περιφερειακή (επί της οδού Πόντου, διπλής κυκλοφορίας) και οι υπόλοιπες 5 γέφυρες πάνω από τον σωληνοδιάδρομο των ΕΛΠΕ. Τέλος περιλαμβάνονται έργα αποχέτευσης - αποστράγγισης που γίνονται με επενδεδυμένες τάφρους, όπου απορρέουν οι αποχετεύσεις των γεφυρών και του παράπλευρου δικτύου.
Τμήμα Κ16 - Εύοσμος
Το τμήμα από τον ανισόπεδο κόμβο Κ16 μέχρι τον Εύοσμο το έχει αναλάβει η ΔΟΜΟΤΕΧΝΙΚΗ ΑΕ. Το έργο είναι προϋπολογισμού μελέτης 40.467.000,00 € και έχει ολοκληρωθεί στο μεγαλύτερο μέρος του.
Το αντικείμενο της εργολαβίας περιλαμβάνει την πλήρη κατασκευή: Η χρηματοδότηση του εν λόγω έργου γίνεται από το επιχειρησιακό πρόγραμμα «Μακεδονία - Θράκη 2007-2013».
Τμήμα Εύοσμος - Ευκαρπία
Για το συγκεκριμένο τμήμα ανάδοχος είναι η INTRAKAT και έχει προυπολογισμό 41,43 εκατ. ευρώ προ ΦΠΑ. Στις εργασίες περιλαμβάνονται η δημιουργία δύο νέων ανισόπεδων κόμβων (Κ14 25ης Μαρτίου και Α/Κ Μακρυγιάννη), η αναβάθμιση του Α/Κ Λαγκαδά, η αντικατάσταση στηθαίων ασφαλείας, κεντρικής νησίδας (βάσει νέων προδιαγραφών) και ασφαλτοτάπητα σε όλο το μήκος του τμήματος καθώς και παρεμβάσεις στο παράπλευρο και τοπικό δίκτυο. Στο έργο περιλαμβάνονται εργασίες χωματουργικών, τεχνικών, οδοστρωσίας, ασφαλτικών, φωτισμού, σήμανσης, ασφάλειας, οικοδομικών και πρασίνου. Η προθεσμία ολοκλήρωσης του έργου είναι 28 μήνες από την υπογραφή της Σύμβασης. Το μεγαλύτερο μέρος του ολοκληρώθηκε το 2017 εκτός από την 1 αερογέφυρα της Σταυρούπολης η οποία ολοκληρώθηκε και παραδόθηκε στην κυκλοφορία τον Νοέμβριο του 2019.
Υπερυψωμένος Αυτοκινητόδρομος με θέα τον Θερμαϊκό
Υπερυψωμένη ταχεία λεωφόρος συζητήθηκε να γίνει πάνω από την εσωτερική περιφερειακή οδό, δίπλα στο δάσος του Σέιχ Σου και με θέα τον Θερμαϊκό Κόλπο. Η «ιπτάμενη» περιφερειακή περιλαμβάνεται στο έργο της Κυκλοφοριακής Αναβάθμισης της Εσωτερικής Περιφερειακής στο τμήμα από τον κόμβο Κ5, στο νοσοκομείο Παπαγεωργίου, μέχρι τον κόμβο Κ10, στα Κωνσταντινουπολίτικα.
Το έργο προβλέπει την κατασκευή μιας υπερυψωμένης ταχείας λεωφόρου που θα εξυπηρετεί τους οδηγούς των αυτοκινήτων οι οποίοι μετακινούνται από το βορρά προς το νότο και αντίστροφα, ή από τη δυτική πλευρά της πόλης προς το αεροδρόμιο και τη Χαλκιδική και αντίστροφα. Έτσι θα αποσυμφορηθεί το υπάρχον τμήμα της εσωτερικής περιφερειακής που θα χρησιμοποιείται από όσους επιθυμούν να κινηθούν τοπικά, ανάμεσα στις διάφορες εισόδους και εξόδους κάθε περιοχής.
Επιπλέον σε όλο το μήκος της υπάρχουσας εσωτερικής περιφερειακής από τον κόμβο Κ5 μέχρι τον κόμβο Κ10 θα αυξηθούν οι λωρίδες κυκλοφορίας από δύο σε τρεις ανά κατεύθυνση ενώ θα δημιουργηθεί και λωρίδα έκτακτης ανάγκης. Στο ύψος των δύο τούνελ στα Κωνσταντινουπολίτικα θα δημιουργηθούν δύο ακόμη σήραγγες από όπου τα αυτοκίνητα θα κατευθύνονται από τα ανατολικά προς τα δυτικά και τα υπάρχοντα τούνελ θα μονοδρομηθούν με κατεύθυνση από τα δυτικά προς τα ανατολικά. Πεζογέφυρες θα δημιουργηθούν και θα διαμορφωθούν στον Άγιο Παύλο, τα Μετέωρα, τα Πεύκα, την Τούμπα και την οδό Περραιβού.
Για το υπόλοιπο τμήμα της ανατολικής περιφερειακής οδού, από τα Κωνσταντινουπολίτικα μέχρι την Καλαμαριά, μήκους περίπου 3 χιλιομέτρων, προβλέπεται διαπλάτυνση κατά μία λωρίδα ανά ρεύμα κυκλοφορίας, με ΛΕΑ ή αντίστοιχες εσοχές έκτακτης ανάγκης, καθώς και η ανακατασκευή του κόμβου Κ11 (Πυλαίας - Πανοράματος).Μετά τη διαπλάτυνση θα υπάρχουν, δηλαδή, τέσσερις λωρίδες ανά κατεύθυνση και ΛΕΑ.
Ζεύξη Θερμαϊκού
thumb|right|300px|Ο χάρτης της Ζεύξης Θερμαικού. Η πραγματοποίηση της ζεύξης που προτείνεται αποτελεί την απάντηση στις ανάγκες του μητροπολιτικού κέντρου της Θεσσαλονίκης και στις πολλαπλές απαιτήσεις του σύγχρονου πληθυσμού, αποτελώντας μέρος της Εγνατίας Οδού, ολοκληρώνοντας το δακτύλιο του νέου Περιφερειακού της πόλης και βελτιώνοντας το οδικό δίκτυο.
Το νέο τμήμα του αυτοκινητοδρόμου που συνδέει την Εγνατία Οδό με τη Θεσσαλονίκη-Μουδανιών είναι το αποτέλεσμα ενδελεχούς παρατήρησης και εις βάθους έρευνας της σύγχρονης αρχιτεκτονικής και πολεοδομίας. Ο σχεδιασμός βασίζεται στις πραγματικές ανάγκες της περιοχής, λαμβάνοντας υπόψη την κοινωνική, οικονομική και πολιτική θέση της Θεσσαλονίκης, σεβόμενος την ιστορική σημασία της καθώς και το οικοσύστημα του Κόλπου. Η προτεινόμενη γέφυρα θα μπορεί να αποτελέσει τη νέα Πύλη της πόλης, ενισχύοντας την αρχιτεκτονική αισθητική της.
Λόγω της προστατευόμενης, από τη συνθήκη Ramsar, περιοχής γύρω από τον Αξιό πάρθηκε η απόφαση να υπογειοποιηθεί ένα τμήμα της σύνδεσης, ούτως ώστε να μη διαταραχθεί η χλωρίδα και η πανίδα της περιοχής. Αυτό επιτυγχάνεται με την κατασκευή μίας σήραγγας 4,5 χλμ. με την τεχνική της κλειστής κατασκευής. Η είσοδος της σήραγγας βρίσκεται 5,5 χλμ από τον κόμβο των Ευζώνων στην Εγνατία Οδό.
Λόγω της επέκτασης του περιορισμού και μέσα στον κόλπο, η σήραγγα συνεχίζει μέχρι να βρεθεί πλέον εκτός των προστατευμένων υδάτων. Στο σημείο εξόδου της σήραγγας θα κατασκευαστεί ένα τεχνητό νησί, περίπου 2,5 χλμ από την ακτή, διαστάσεων 500x250 μ. Από εκείνο το σημείο μέχρι το Αγγελοχώρι Θεσσαλονίκης ο αυτοκινητόδρομος μετατρέπεται από υπόγειος σε υπέργειο, μέσω μίας γέφυρας μήκους 4,5 χλμ.
Η επιλογή μίας τοξωτής γέφυρας είναι ιδανική για την περιοχή, καθώς η κρεμαστή ή καλωδιωτή τυπολογία δεν είναι εφικτή λόγω της συνεχούς εναέριας κυκλοφορίας από και προς το αεροδρόμιο. Παράλληλα αυτές οι λύσεις, λόγω του αυξημένου ύψους που χρειάζονται, θα έρχονταν σε πλήρη αντίθεση με τον Όλυμπο, μόλις μερικά χιλιόμετρα μακρύτερα, δυσχεραίνοντας τη θέα από την Θεσσαλονίκη.